**ՈՐՈՇՈՒՄ**

 **Կատարողական վարույթը կասեցնելու մասին**

**18.06.2018թ ք. Երևան**

Հարկադիր Կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող, արդարադատության ավագ լեյտենանտ Կարեն Մարտիրոսյանս ուսումնասիրելով թիվ 02932735 կատարողական վարույթի նյութերը․

 **ՊԱՐԶԵՑԻ**

 ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի կողմից 30․12․2016թ-ին տրված թիվ ԵԱՔԴ/1819/02/16 կատարողական թերթի համաձայն պետք է Արամ Ավետիսյանից հօգուտ <<ՎՏԲ-Հայաստան Բանկ>> ՓԲԸ-ի բռնագանձել՝ 280.534,89 ԱՄՆ դոլարին համարժեք ՀՀ դրամ, հաշվարկվող տոկոսագումարներ, բռնգանձումը տարածել գրավադրված անշարժ գույքի վրա։

 Պահանջատիրոջ կողմից ներկայացված գրության համաձայն պարտապանի պարտքը 14․11․2017թ-ի դրությամբ կազմում է 501․316 ԱՄՆ դոլար։

 Պարտապանից բռնագանձել նաև «Դատական ակտերի հարկադիր կատարման մասին» ՀՀ օրենքի 67-րդ հոդվածով նախատեսված կատարողական գործողությունների կատարման ծախսի գումար:

 Կատարողական թերթով բռնագանձման վերաբերյալ վճռի հարկադիր կատարման ընթացքում պարտապան՝ Արամ Ավետիսյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով և 39 հոդվածներով:

 **Որոշեցի**

 Կասեցնել թիվ 02932735 կատարողական վարույթը 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

 Որոշման պատճենը ուղարկել կողմերին:

 Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

 **Հարկադիր կատարող**

 **Արդարադատության ավագ լեյտենանտ՝ Կ. Մարտիրոսյան**